Hello, Jangan Tapau Cintaku

Hello, Jangan Tapau Cintaku ialah sebuah siri drama televisyen Malaysia tahun 2021 yang diarahkan oleh Idora Abdul Rahman. Siri drama Hello, Jangan Tapau Cintaku dibintangi oleh barisan-barisan pelakon Malaysia seperti Nafiz Muaz, Elisya Sandha, dan Eyka Farhana. Siri ini memulakan tayangan menenrusi Slot Lestary di TV3 pada 4 Ogos 2021, bagi mengantikan siri drama Ayahanda.

Sinopsis 
Mengisahkan Ain Dheya (dilakonkan oleh Elisya Sandha) yang bekerja di sebuah syarikat terkemuka di ibu kota. Ain Dheya berasal dari keluarga yang susah dan sudah diajar bagaimana hidup dengan amalan yang sederhana dan berjimat cermat. Dia dikenali dengan panggilan "Minah Tapau" kerana gemar menapau atau membungkus makanan secara berlebihan dan berjimat cermat, Ain peduli dengan kisah pandangan orang lain, yang paling penting dia tidak suka membazir. Niat utamanya ialah meringankan beban ibunya, Mak Jah di kampung. Pak Long Asmadi, (dilaokonkan oleh Azri Iskandar) mula berhasrat untuk menjual tanah yang sebahagiannya adalah tapak rumah yang didiami Mak Jah (dilakonkan oleh Lisdawati) dan anak beranak. Oleh hal demikian, Pak Long (dilakokan oleh Azri Iskandar) meminta mereka untuk membayar hutang sewa tanah dengan nilai 30 ribu ringgit dalam masa dua bulan.

Ain mula mengenali perangai bosnya, Ash Fayyad (dilakonkan oleh Nafiz Muaz) iaitu seorang anak hartawan yang berwatakannya suka pemboros, suka menyakitkan hati orang di sekelilingnya serta mempunyai sikap yang sombong. Apabila Ash Fayyad menawarkan gaji bulanan sebanyak lima ribu kepada sesiapa sahaja yang sanggup menjaga dan mengurus adik perempuannya yang berkerusi roda, Ain Dheya yang pada waktu ketika itu sangat terdesak memerlukan duit untuk membayar hutang sewa tanah orang tuanya menerima tawaran tersebut tanpa berfikir panjang. Baginya dengan gaji yang akan diperolehi nanti bolehlah dia melunaskan hutang sewa tanah Pak Longnya walaupun secara ansur-ansur.

Pelakon 
 Nafiz Muaz sebagai Ash Fayyad
 Elisya Sandha sebagai Ain Dheya
 Eyka Farhana sebagai Anne Dayana
 Syerinie Myra sebagai Alia
 Lisdawati sebagai Mak Jah
 Azri Iskandar sebagai Pak Long Asmadi
 Amyza Aznan sebagai Mak Long Midah
 Dynas Mokhtar sebagai Puan Anisa
 Mak Wan sebagai Mak Ros
 Badrul Muhayat sebagai Tuan Daren 
 Sefik Khair sebagai Hakim
 Cahaya Nilam sebagai Masniza
 Mieza Edora sebagai Aira
 Natasha Hamzah sebagai Kak Ida
 Ikhwan Khairudin sebagai Riz

Penerbitan 
Hello, Jangan Tapau Cintaku mempunyai 13 siri episod yang diterbitkan oleh syarikat MacheAllStar United Sdn. Bhd, dan diarahkan oleh Idora Abdul Rahman dengan nukilan skrip oleh Norazwanizan Awang.

Penyiaran 
Hello, Jangan Tapau Cintaku disiarkan di TV3 melalui Slot Lestary pada hari Rabu sehingga Sabtu, jam 9.00 malam. Hello, Jangan Tapau Cintaku juga bersiaran di aplikasi penstriman iQiyi pada hari sama yang ditayangkan di televisyen selepas satu jam penyiaran iaitu pada pukul 10.00 malam waktu tempatan.

Runut bunyi 
 "Hello" – Farisha Iris

Rujukan 

Drama adaptasi novel di Malaysia
Drama Melayu 2021